قال حسن بركان، عضو المجلس الوطني لحزب “الأصالة والمعاصرة” والمقرب من الياس العماري، الأمين العام السابق لنفس الحزب، إنه “سيقاضي عبد اللطيف وهبي بسبب تصريحاته الأخيرة حول الحزب خصوصا عندما أكد بأن البام في السابق كان حزب التعليمات والتحكم”. وأوضح بركان في تصريح لـ”كود” أن “تصريح وهبي الذي قال بأن الحزب كان تتحكم فيه التعليمات والهواتف وبلي الحزب ديال الدولة، تصريح خطير، خصو يثبت كلامو”. وتابع المتحدث :”فاش كنا ف القرار، وكنت انا مقرر لجنة الداخلية بمجلس المستشارين، وكنت في الغرفة التجارية، وماعمر تحكم فينا شي حد”، مضيفا :” تحكم الياس العماري غير هضرة، ولي قال وهبي خطير وخاص نثبتوه”. وزاد بركان بالقول :”اذا كان هذا الحزب فيه تحكم خصنا نعرفو شكون كيتحكم فهاد الحزب وخاص وهبي يشرحلينا شكون كايتحكم ف الحزب”. ووعد بركان بمتابعة وهبي قضائيا، نافيا أن يكون “البام” حزب “يتلقى التعليمات”، واصفا مشروع “التراكتور” بأنه مشروع كان بديل عن الأحزاب السياسية للآسف الحزب انحرف فاش شدوه بعض الناس مكانش فالمستوى”. وبخصوص مالية الحزب، قال المتحدث :”يشاع بأن داكشي مهول، قال بلي 25 مليار خلاها الياس العماري، والأمين العام الحالي خلا ليه 4 ملايير وعطاه للحموتي، الأخير خداها وهادشي خطير”، مضيفا :”هاد ناس غادي نقاضيهم ” في إشارة إلى تيار وهبي. وأضاف المصدر نفسه :” بوحدي غاناخد 4 محامي بفلوسي، ولي ثبت ف حقو سرق خصو يمشي للحبس”، مضيفا :”كاين لي خدا انخراطات ديال اعضاء مجلس المستشارين ب 4 ملايين درهم خصنا نعرفو فين مشات”. وتساءل المتحدث :”واش كانت صفقات بين وهبي والحموتي ” ليستطرد:” خصنا نعرفو شكون الشفار وشكون الكذاب”. وتابع القيادي الحزبي بالقول :”صدقو ناس كينعثونا بالشفارة، وهادشي مكاينش غير بعض الناس لي فيه شفارة، وغانمشي للمحكمة ولي ثبت فيه هادشي خصو يمشي لعكاشة. 
حسن بركان لـ”كود”: كاينين بعض “الشفارة” ف “البام”.. وغادي نقاضي وهبي وحزبنا ماعمرو تلقى تعليمات